CELEX: 32011R1309
Language: ro
Date: 2011-12-14 00:00:00
Title: Regulamentul de punere în aplicare (UE) nr. 1309/2011 al Comisiei din 14 decembrie 2011 de stabilire a coeficientului de atribuire, de respingere a cererilor ulterioare și de încheiere a perioadei de depunere a cererilor pentru cantitățile disponibile de izoglucoză peste cotă pentru comercializare pe piața Uniunii Europene cu taxă pe excedent redusă în anul de comercializare 2011/2012

15.12.2011   
            
            
               RO
            
            
               Jurnalul Oficial al Uniunii Europene
            
            
               L 332/9
            
         REGULAMENTUL DE PUNERE ÎN APLICARE (UE) NR. 1309/2011 AL COMISIEI
   din 14 decembrie 2011
   de stabilire a coeficientului de atribuire, de respingere a cererilor ulterioare și de încheiere a perioadei de depunere a cererilor pentru cantitățile disponibile de izoglucoză peste cotă pentru comercializare pe piața Uniunii Europene cu taxă pe excedent redusă în anul de comercializare 2011/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 1240/2011 al Comisiei din 30 noiembrie 2011 de stabilire a unor măsuri excepționale privind plasarea pe piața Uniunii în anul de comercializare 2011/2012 a zahărului și a izoglucozei peste cotă cu taxă pe excedent redusă (2), în special articolul 5,
   întrucât:
   
               (1)
            
            
               Cantitățile care fac obiectul cererilor de licență pentru izoglucoză peste cotă depuse în perioada 4 decembrie 2011-7 decembrie 2011 și notificate Comisiei depășesc limita prevăzută la articolul 1 din Regulamentul de punere în aplicare (UE) nr. 1240/2011.
            
         
               (2)
            
            
               Prin urmare, în conformitate cu articolul 5 din Regulamentul de punere în aplicare (UE) nr. 1240/2011, este necesar să se stabilească un coeficient de atribuire pe care statele membre să îl aplice cantităților la care se referă fiecare cerere de licență notificată, să se respingă cererile care nu au fost încă notificate și să se încheie perioadele de depunere a cererilor.
            
         
               (3)
            
            
               Pentru a se acționa înainte de emiterea licențelor solicitate, prezentul regulament trebuie să intre în vigoare la data publicării în Jurnalul Oficial al Uniunii Europene,
            
         ADOPTĂ PREZENTUL REGULAMENT:
   Articolul 1
   Cantităților care fac obiectul cererilor de licență pentru izoglucoză peste cotă depuse în temeiul Regulamentului de punere în aplicare (UE) nr. 1240/2011 în perioada 4 decembrie 2011-7 decembrie 2011 și notificate Comisiei li se aplică un coeficient de atribuire de 99,290780 %.
   Cererile de licență depuse în perioada 8 decembrie 2011-15 decembrie 2011 se resping.
   Perioadele de depunere a cererilor de licență se încheie începând cu 15 decembrie 2011.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2011.
      
         
            Pentru Comisie, pentru președinte
         
         José Manuel SILVA RODRÍGUEZ
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 318, 1.12.2011, p. 9.